Peyper, Joubert blaas in Sesnasies | Nuus24
Kaapstad – Die Internasionale rugbyraad (IRR) het Woensdag bekendgemaak dat die Suid-Afrikaanse skeidsregters Jaco Peyper en Craig Joubert in volgende jaar se Sesnasies-toernooi, wat op 2 Februarie afskop, gaan blaas. Volgens die IRR is die aanstellings deur sy skeidsregterverkiesingskomitee gedoen ná ‘n deeglike oorsig van die blasers se vertonings tydens November se toetsreekse in Europa. Ander skeidsregters wat die fluitjie in aanstaande jaar se Sesnasies sal dra, is Wayne Barnes van Engeland, George Clancy van Ierland, Nigel Owens van Wallis, Steve Walsh van Australia en Alain Rolland van Ierland. Vir die jongste sportnuus volg Nuus24Sport op Twitter.– Sport24
Lees meer oor: craig joubert | jaco peyper | sesnasies | skeidsregters VOLGENDE OP NUUS24X